Bandeira de Irlanda

A bandeira de Irlanda (en irlandés: An Bhratach Náisiúnta) é a bandeira nacional da República de Irlanda. É unha bandeira tricolor composta por tres franxas verticais de iguais dimensións: verde (lado do mastro), branca e laranxa. A franxa alaranxada simboliza aos protestantes de Irlanda e a verde representa aos católicos do país. A franxa branca representa a paz que eventualmente chegará entre eles.

É moi semellante á bandeira de Costa do Marfil, da que difire soamente pola disposición invertida das cores e polas proporcións.

 Deseño 
 Esquema Verde Branco Laranxa Pantone  347  Branco  151 Hex triplet  #009A49  #FFFFFF  #FF7900

 Historia 
Foi usada por primeira vez polos nacionalistas irlandeses en 1848 durante a revolta da "Xove Irlanda". Foi deseñada para representar a poboación católica romana (verde) e a protestante (laranxa) da illa de Irlanda, que viven xuntas en paz, paz que se representa pola cor branca. Contrariamente ao que se pensa, esta non foi a bandeira do Alzamento de Pascua, que foi en realidade unha bandeira verde cunha arpa e as palabras "Irish Republic" (República Irlandesa), escritas en laranxa. Esta bandeira está exposta na sección de Kildare Street do Museo Nacional de Dublín. A tricolor foi utilizada na revolta, como bandeira da Compañía E, e foi colocada na Oficina de Correos Xeral (GPO, General Post Office) de Dublín, que foi o cuartel xeral dos xefes da revolta. Ao contrario da bandeira oficial, a tricolor da Compañía E foi adoptada pola poboación converténdose de facto na bandeira da República Irlandesa (1919-22).

miniatura|250px|A tricolor irlandesa ondeando na GPO de Dublín

A bandeira foi adoptada como bandeira nacional do Estado Libre irlandés en 1922. Cando o Estado Libre cambiou o nome a Éire, en 1937, a constitución (Bunreacht na hÉireann) deulle valor constitucional. Dende entón foi a bandeira de Irlanda.

A bandeira nacional aparece en:

 Áras an Uachtaráin (a residencia do Presidente de Irlanda);
 Leinster House (a sede do parlamento irlandés) cando o parlamento está en sesión;
 As cortes irlandesas e os edificios estatais.

Ademais aparece envolvendo os cadaleitos de:

 presidentes e expresidentes irlandeses
 soldados e policías falecidos en acto de servizo
 outras personalidades.

Nos funerais de estado de patriotas irlandeses por exemplo Sir Roger Casement (1965) ou Kevin Barry (2000), a bandeira nacional foi envolvida ao redor dos seus cadaleitos en sinal de respecto e honra.

 A tricolor en Irlanda do Norte 
Ironicamente, o simbolismo principal da bandeira, unidade e respecto entre católicos (verde) e protestantes (laranxa), non se converteu en realidade.
No Acta do Goberno de Irlanda de 1920, Irlanda quedou dividida, co Nordeste con maioría unionista convertido en Irlanda do Norte. Irlanda do Norte, a través dun mecanismo orixinado nas seccións 11 e 15 do tratado Anglo-Irlandés elixiu non unirse ao Estado Libre Irlandés, senón seguir formando parte do Reino Unido. O estado norteirlandés emprega a bandeira da Unión Británica e a bandeira chamada "Man vermella do Ulster" (cunha coroa superposta a unha estrela de seis puntas) como símbolo do estado.

 Outras bandeiras irlandesas 
 Bandeira presidencial 
BandeiraPeríodoUsoDescrición borda|100px  1945 -  Estandarte do Presidente da República  Arpa dourada sobre fondo azul

 Bandeiras rexionais 
BandeiraPeríodoUsoDescrición borda|100px   Bandeira das catro provincias  Os catro cuadrantes representan as provincias, cos escudos do Ulster (superior esquerdo, Munster (superior dereito), Connacht (inferior esquerdo) e Leinster (inferior dereito). borda|100px   Bandeira do Ulster  Cruz vermella sobre fondo amarelo, escudo do colonizador normando (John de Courcy), no centro un escudo branco que no seu interior ten unha man vermella borda|100px   Bandeira do Leinster  Arpa de ouro sobre fondo verde (empregada tamén como bandeira nacional naval) borda|100px   Bandeira do Connacht  Bandeira branquiazul coa metade dunha aguia á esquerda e un brazo erguendo unha espada á dereita borda|100px   Bandeira do Munster  Fondo azul con tres coroas douradas

 Bandeiras militares 
BandeiraPeríodoUsoDescrición borda|100px   Bandeira de bauprés   Arpa de ouro sobre fondo verde (tamén empregouse para representar laa Irlanda unida baixo o dominio británico)

 Bandeiras históricas 
BandeiraPeríodoUsoDescrición borda|100px  1783 - 1922  Bandeira de San Patricio   Cruz vermella de Santo André sobre fondo branco borda|100px  1801 - 1922  Union Jack, bandeira do Reino Unido de Gran Bretaña e Irlanda  Unha superposición da bandeira inglesa, da escocesa, e da de San Patricio borda|100px   Bandeira do Señor Tenente de Irlanda  Unha Union Flag que no centro ten unha arpa de ouro sobre un escudo azul

 Véxase tamén 

 Ligazóns externas 


Categoría:Símbolos de Irlanda
Irlanda
Categoría:Bandeiras de Irlanda
Irlanda